41 



Ved al benytte de ved de nævnte Methoder fundne FikspunkLer, su])])lerede ved 

 Iagttagelser paa Stedet, tegnedes derefter Vegetationskortene. Vægten lagdes paa at 

 fremstille de fremherskende Planters Udbredelse og Fordeling, og derfor udfortes Kor- 

 tene paa den Maade, at hver Plantearts Vækstplads angaves ved en særlig Signatur. 

 Naar der var blandede Bestande, angaves alle Arternes Signaturer jævnsides. De sjæld- 

 nere Arter har slet ikke faaet Plads paa Kortene, saa for saa vidt kan disse ikke siges 

 at være fuldstændige; men jeg nævner i Teksten altid, i hvilket Bælte de sjældnere Arter 

 forekommer. Jeg tør dog ikke paastaa, at jeg har faaet alle disse med. 



Plantesamfundene. 



Plantesamfundene i den enkelte So grupperer sig oftest som mere eller mindre 

 tydelige Ba'lter langs Bredden. Undertiden er dog de forskellige Samfund blandede 

 stærkt mellem hverandre, saa at de er vanskelige at adskille. Bæltedannelsen skyldes 

 aabenbarl, at forskellige P'aktorer af Betydning for Planternes Trivsel forandres gradvis 

 fra Bredden ud mod det dybe Vand. At de enkelte Plantesamfund blandes mellem 

 hverandre skyldes formentlig, at Here af disse okologiske Faktorer spiller sammen. Det 

 er derfor aabenbart en meget indviklet Sag at udrede de enkelte Faktorers Virkning 

 paa Bæltedannelsen, og det ligger ogsaa udenfor nærværende Undersøgelses direkte 

 Formaal at komme ind herpaa. Derimod vil forliaabentlig det Materiale, som gennem 

 Plantekortene er bragt til Veje, kunne anvendes ved videregaaende Studier over det 

 interessante Emne, de okologiske Faktorers Indflydelse paa Plantearternes F'ordeling 

 i Søer. 



Vi maa her nøjes med et Par Antydninger vedrørende denne Sag. 



De Faktorer, der kan komme i Betragtning, er vel navnlig Vandets Dybde, Lyset, 

 Varmen, Bundens Beskaffenhed og Bølgeslaget, der bestemmes af den fremherskende 

 Vindretning og Soens Form og Størrelse, samt Isen. 



Vandets Dybde sætter en direkte Grænse for mange Planters Udbredelse i Soen, 

 idet disse Planter i Løbet af Vækstperioden skal vokse op til eller over Vandfladen med 

 Blade og Blomster. For helt submerse Planter spiller Vandets Dybde i sig selv vel en 

 mindre Rolle. For disse Planter er derimod Lysforholdene sikkert meget vigtige, idet 

 Vandet jo indsuger en større eller mindre Mængde Lys, alt efter dets større eller mindre 

 Klarhed, og de vil da blive udsatte for Lysmangel i en vis Dybde. 



Ogsaa Varmeforholdene er sikkert af Betydning. Som W-L. (1911 pag. 88 IT.) gør 

 opmærksom paa, er Vandets Temperatur paa Søers Nordsider gennemgaaende betydelig 

 højere end paa Sydsiderne, og der er ikke Tvivl om, at dette Forhold tilligemed andre 

 vedrørende Varmens Fordeling kan have ikke ringe Indflydelse paa Planternes Forekomst. 



Den mekaniske Virkning af Bolgeslaget ind mod Kysten er paa mange Steder 

 bestemmende for Plantevækstens Art; der bliver derfor stor Forskel paa Lækysternes 

 og Bra^ndingskysternes Vegetation, ja undertiden kan Brændingen være saa stærk, at 

 alle højere Planters Trivsel umuliggøres. Endvidere vil Bølgerne navnlig virke paa det 

 lavere Vand, hvor Bevægelsen naar ned til Bunden og kan rode op i den. Længere ude 

 vil Planterne, selv paa Brændingskysterne, ikke generes saa meget af Bolgeslaget. Om 

 Isens Indflydelse se senere. 



O.K.l) VklciisU. Sflsk. Ski- , n;itiii vidcii5li. ofi niiilliciii. Afd., S. Hakke, III. 1. 6 



